Anjing Billy

Anjing Billy atau billy ialah satu baka anjing pemburu bau besar yang berasal dari Perancis barat tengah.

Perihal
Anjing Billy boleh berwarna putih tulen, putih pudar, atau kelabu, dengan sedikit tompok jingga atau kuning lemon yang terpapar pada kepala dan tubuh. Lapis bulunya pendek, licin, dan agak kasar kepada sentuhan. Beratnya berukuran  (maksimum ) dan tingginya berukuran  pada paras bahu untuk jantan dan  untuk betina.

Piawaian Persekutuan Kinologi Antarabangsa (FCI) menyarankan bahawa anjing ini patut bercongklang dengan mudah dalam pergerakannya. Piawaian untuk baka ini diasaskan pada tahun 1885.

Anjing Billy tidak sesuai untuk rumah kecil kerana memerlukan banyak senaman dan susah dikekang serta amat pantas.

Sejarah dan kegunaan
Anjing Billy dibiakbakakan oleh Monsieur Gaston Hublot de Rivault Taco pada abad ke-19, dan dinamai sempena rumah beliau, Château de Billy, di Poitou. Baka ini dihasilkan dengan menggabungkan tiga strain asli anjing pemburu Poitou: anjing Montembœuf, anjing Céris, anjing Larrye. Sementara anjing pemburu Poitou ekstan lebih hampir menyerupai susur galur asli triwarna Larrye, de Rivault lebih tertarik kepada warna-warna lebih pudar yang dikaitkan dengan susur-susur galur Montembœuf dan Céris dan pewarnaan merupakan faktor kunci dalam pemilihan ternakan pembiakbakaan. Kawanannya disuraikan pada tahun 1927 dan baka ini hampir menghadapi kepupusan apabila hanya dua ekor anjing pemburu terselamat dalam Perang Dunia Kedua; walau bagaimanapun, anak kepada de Rivault, iaitu Anthony, berusaha untuk menghidupkan baka ini semula melalui penggunaan cermat anjing pemburu Poitou, anjing pemburu porselin, dan harrier.

Anjing Billy menjadi salah satu baka pengasas yang digunakan dalam perkembangan anjing pemburu putih dan jingga besar Inggeris-Perancis pada hujung abad ke-19.

Kini, anjing Billy kekal sebagai baka jarang, walaupun terdapat beberapa kawanan di negeri asalnya Perancis yang digunakan untuk memburu rusa roe dan babi hutan.

Lihat juga
 Senarai baka anjing
 Anjing pemburu bau
 Kumpulan Anjing Pemburu Bau
 Hound''

Catatan

Rujukan

Bibliografi






Billy, Anjing
Billy, Anjing
Billy, Anjing
Billy, Anjing
Billy, Anjing